***Szakmai képzés tájékoztató***

***Képzés megnevezése:***

***Dajka*** (01193003)

óraszám: 400 óra

***A képzés célja****: A képzés célja, hogy a képzésben résztvevő sajátítsa el a Dajka szakképesítés megszerzéséhez szükséges elméleti és gyakorlati ismereteket, készségeket és kompetenciákat.*

*A dajka a bölcsődés és óvodáskorú gyermek gondozását, nevelését ellátó intézményben a felsőfokú végzettségű szakember irányításával végzi munkáját. A különböző intézményi formákban eltérő kompetenciákkal közreműködik a gyermek gondozásában, a higiénés feltételek biztosításában, a környezet rendjének, tisztaságának megteremtésében, valamint balesetvédelmi teendőket lát el. Ellátja a környezetgondozási és balesetmegelőzési teendőket. Munkáját a gyermek napirendjéhez igazodva, szervezi és végzi, a titoktartás kötelezettségének betartása mellett. A gondozás és nevelés intézményeiben dolgozó pedagógusok és kisgyermeknevelők segítőtársa a gyermek nevelésében, gondozásában. A dajka a visszatérő találkozások, az együttesen átélt élmények, a közösen végzett tevékenységek által válik érzelmileg fontos személlyé kisgyermekkorban és óvodáskorban. E képesítés hivatott bővíteni azon szakemberek körét, mely a pedagógus és a kisgyermeknevelő mellett biztosítja a fejlődés személyi feltételeit és a családdal történő együttműködést. Ez garantálja a társadalmi hasznosságát.*

***Bemeneti feltétel:***

*Iskolai végzettség: alapfokú iskolai végzettség*

*Szakmai előképzettség: -*

*Egészségügyi alkalmassági vizsgálat nem szükséges\**

***Egyéb információk:***

*A képzés a résztvevő számára ingyenes, amennyiben 2020 óta nem szerzett új képesítést. (alapszakmák, OKJ képzések nem számítanak bele)*

*(a szükséges szakmai anyagot a képző biztosítja)*

*A képzésen a megengedett hiányzás az összes óraszám 20 %-a (80 óra)*

*Képzés elvégzését igazoló dokumentum:* ***tanúsítvány***

*Sikeres képesítő vizsga esetén:* ***képesítő bizonyítvány***

*Csatlakozási lehetőség, a tanfolyam kezdésének első napját követő egy hét.*

*minimális csoportlétszám: 14 fő*

***Képzés elkezdésének feltétele:***

***-****jelentkezési lap kitöltése és visszajuttatása*

*- alapfokú iskolai végzettség igazolása (általános iskolai bizonyítvány személyes adatok és 8. osztályos része) vagy magasabb szintű végzettség igazolása*